Source: http://www.druckeria.ro/tag/ioan-damaschin/
Timestamp: 2020-01-27 22:11:04+00:00

Document:
ioan damaschin Archives - Druckeria
Topul sportivilor din Timiș: RCM Timișoara și Adelina Pastor, printre câștigători
La fiecare final de an, Direcția Județeană de Tineret și Sport a județului Timiș organizează Gala Sportului Timișean, în cadrul căreia sunt premiați cei mai buni sportivi ai județului din anul ce stă să se încheie. În 2013, titlul de „Sportiv al anului” îi revine atletei Adelina Pastor, în timp ce „Echipa anului” e desemnată, din nou, RCM Timișoara, campioana reconfirmată a rugby-ului românesc.
Nu sunt mari surprize în topul DJTS pe 2013, dat astăzi publicității. După cum era de așteptat, Adelina Pastor a câștigat tilul de „Sportivul anului” în județul Timiș. Atleta în vârstă de 20 de ani se află deja la cea de-a treia distincție la această categorie, ea mai câștigând titlul în 2009 și 2010. În 2011, marele trofeu i-a revenit canotorului Adrian Cionca, în timp ce în 2012 a fost premiat gimnastul Vlad Cotuna, singurul participant la Jocurile Olimpice de la Londra legitimat la o structură sportivă din județul Timiș.
RCM Timișoara câștigă din nou premiul de „Echipa anului”, după ce și anul trecut pleca de la Consiliul Județean cu acest premiu. Galben-albaștrii vor fi recompensați cu 50.000 de lei pentru apărarea titlului de campioană, fiecare jucător al echipei urmând a primi câte 1250 de lei. Clasamentul pe echipe al sporturilor individuale are în frunte echipa masculină de lupte libere a CSM Lugoj, care a surprins în acest an, câștigând titlul național în fața Timișoarei, care s-a mulțumit cu titlul doar la feminin și, în speță, cu locul 2 în topul de final de an.
Topul neolimpic e condus, la fel ca și în anii trecuți, de navomodelism, un sport în care Timișoara domină de ceva vreme scena națională și chiar internațională. Laureat în acest an e Emilian Dan, navomodelist legitimat la CSM Timișoara.
„Antrenorul anului” vine, cum era și firesc, tot din atletism. E vorba despre Ioan Damaschin, de la CSM Timișoara, care și-a condus în acest an sportivii către o multitudine de titluri la nivel național, plus o serie de participări în competiții de anvergură mondială.
Ca de fiecare dată, vor fi acordate și o serie de mențiuni sportivilor cu rezultate meritorii, ce nu și-au făcut însă loc în topuri. La această categorie, vor fi premiați nu mai puțin de 42 de sportivi, practicanți ai atletismului, șahului, înotului sau a dansului sportiv.
Premiile oferite de Consiliul Județean Timiș se ridică la un total de 176.700 de lei. Gala Sportului Timișean 2013 va avea loc marți, 17 decembrie, în sala de consiliu a CJT.
Iată topurile anului 2013 din sportul timișean:
Top Olimpic
Adelina Pastor (CSM Timișoara)
Florin Enache (CSS Bega)
Ștefan Gheorghiță (CSM Lugoj)
Patricia Marticoni (CSM Timișoara)
Andrei Bărbuț (LPS Banatul/CSM Timișoara)
Vlad Cotuna (CSM Lugoj)
Bogdan Mada (CS Water Performance)
Alin Anton (CS Water Performance)
Daniel Donci (CSU Timișoara)
Răzvan Hodorogea (CSM Timișoara)
Top neolimpic
Emilian Dan (CSM Timișoara)
Alexandra Pop (UTK Timișoara)
Ion Jurjescu (CSU Timișoara)
Lucian Dan (CSM Timișoara)
Alexandra Corbeanu (CS Zen Sho)
Mihail Plop (UTK Timișoara)
Alex Schein (CS Fudocan karate)
Cristina Dan (CSM Timișoara)
Constantin Lupulescu (AEM Timișoara)
Cristina Foișor (AEM Timișoara)
Alexandru Cazacu (CAZA Powerlifting)
Ioan Damaschin (CSM Timișoara)
Maria Gheață (CSS Bega Timișoara)
Ionel Pascotă (CS Pascotă)
Vlad Neaga (CS Dumbrăvița)
Mihai Stoichescu (CS Moto Extrem)
Răzvan Irimescu (CS Speed Racing)
Cătălin Cazacu (CS Taifun Racing)
Leonard Borlovan (CS Abas Timișoara)
Sorin Cazacu (CS CAZA)
Mihai Lisețchi (CS Înot Masters)
Marcel Răsădean (CSM Timișoara)
RCM Timișoara – echipa anului
CSM Lugoj – volei feminin
CSS Bega – baschet masculin U18
Clasament echipe individuale
CSM Lugoj – lupte libere masculin
CSM Timișoara – lupte libere feiminin
AEM Timișoara – șah
Nominalizări sportivi cu deficiențe locomotorii
Mihaela Lulea (CS Nautic Banat)
Vasile Stoica (CS Maraton 93 Lugoj)
Leonard Lupașcu (CS Maraton 93 Lugoj)
Emil Gala (CS Maraton 93 Lugoj)
Filed Under: Alte sporturi Tagged With: adelina pastor, breaking, consiliul judetean, djts timis, Druckeria, emilian dan, gala sportului, ioan damaschin, RCM Timisoara, topul sportivilor timis
Adelina Pastor, în echipa Balcanilor pentru Decanation
Adelina Pastor continuă la sfârșitul acestei săptămâni seria concursurilor internaționale. Atleta de la CSM Timișoara va fi una dintre cele trei sportive din România prezente în lotul Țărilor Balcanice, pentru cea de-a noua ediție a Decanation, competiție organizată de federația franceză de specialitate.
Sâmbătă, 31 august, pe stadionul din Valence, se va organiza ediția cu numărul IX al Decanation, o competiție devenită deja un clasic în calendarul european, aflată sub egida Federației Franceze de Atletism.
La întrecerea din acest weekend vor participa, alături reprezentanți ai țării gazdă, și atleți din Germania, SUA, Rusia, Italia, Cuba și două selecționate zonale, cea a Țărilor Nordice (Danemarca, Finlanda, Islanda, Norvegia, Suedia) și cea a Țărilor Balcanice (Albania, Bosnia-Herțegovina, Bulgaria, Croația, Grecia, Macedonia, Moldova, Muntenegru, România, Serbia și Turcia).
În lotul Balcanilor, vor fi prezente trei atlete din România, iar printre ele se află și timișoreanca Adelina Pastor, care va concura la proba ei de bază, cea de 400m plat. Sportiva legitimată la CSM Timișoara s-a „încălzit” pentru întrecerea de la Valence în etapa finală a Campionatului Național de seniori și tineret, desfășurată la finele săptămânii trecute, la București. Eleva antrenorului emerit Ioan Damaschin s-a clasat a treia la 400m, cu timpul 52.64, în urma Biancăi Răzor (51.85) și a Mirelei Lavric (52.29). Adelina Pastor a mai concurat și la ștafeta de 4x400m, însă CSM Timișoara a rămas în afara podiumului clasându-se pe locul 4, cu timpul 3:48.52. Alături de atleta de lot național a Banatului, au mai alergat tinerele Delia Irimia, Mirabela Trăilescu și Livia Cristurean.
Celelalte două românce prezente în lotul Țărilor Balcanice pentru Decanation sunt Bianca Perie, ce va concura la ciocan, și Dorina Korozsi, aflată pe lista de start a probei de 800m.
Decanation e o competiție atletică pe echipe, iar lasamentul se realizează prin adițiune de puncte, primul loc valorând 8+1 pct. Se acordă următoarele premii, pentru ierarhia pe echipe: loc 1 – 30.000 euro, 2 – 20.000, 3 – 15.000, 4 – 12.000, 5 – 10.000, 6 – 7.000, 7 – 5.000, 8 – 3.000.
Filed Under: Alte sporturi Tagged With: adelina pastor, atletism timisoara, breaking, csm timisoara, decanation, Druckeria, ioan damaschin, selectionata balcanilor

References: CSM 
 CSM 
 CSM 

CSM 

CSM 

CSM 
 CSM 
 CSM 
 CSM 
 csm